Tina Xidasheli

Tinatin „Tina“ XidasheliTina Khidasheli, Official Twitter Account, Retrieved: 1 January 2016 (1973-yil 8-iyunda tugʻilgan) — gruziyalik huquqshunos va siyosatchi. Respublikachilar partiyasi aʼzosi va sobiq fuqarolik jamiyati faoli. U 2015-yil 1-may kuni Gruziya Mudofaa vaziri etib tayinlangan va mamlakat tarixidagi birinchi ayol mudofaa vaziri boʻlgan. U 2016-yilning 1-avgustida aʼzolik partiyasining „Gruziya orzusi“ koalitsiyasidan chiqishga qaror qilganidan soʻng isteʼfoga chiqqan.

Tina Xidasheli Gruziya parlamentining sobiq raisi David Usupashvili bilan oila qurgan.

 Taʼlimi va faoliyati 
Tina Xidasheli 1973-yilning 8-iyun sanasida Tbilisida tugʻilgan. Tina Xidasheli 1995-yilda Tbilisi davlat universitetini xalqaro huquq fakultetini tamomlagan. 1996-yilda Budapeshtdagi Markaziy Yevropa universitetida siyosatshunoslik magistri unvoniga sazovor boʻlgan. U Vashington huquqshunoslik kollejining inson huquqlari boʻyicha mutaxassisi va Yale universitetining aʼzosi edi. Gruziyadagi bir qancha hukumat va xalqaro tashkilotlarda ishlagan Xidasheli 2000-yildan 2004-yilgacha Gruziya yosh huquqshunoslar assotsiatsiyasi (GYHA) singari nufuzli inson huquqlari guruhiga prezidentlik qilgan. , Tina Xidasheli 2002-yildan 2004-yilga qadar Korrupsiyaga qarshi kurash boʻyicha davlat kengashi aʼzosi boʻlgan. Gruziyaning oʻsha paytdagi prezidenti Eduard Shevardnadze hukumatining ashaddiy tanqidchilaridan biri boʻlgan Xidasheli 2003-yil noyabrida „Atirgullar inqilobi“ da Shevardnadzening isteʼfoga chiqishiga sabab boʻlgan norozilik harakatida faol ishtirok etgan. Biroq, u Shevardnadzega qarshi siyosiy kurashdagi ittifoqchisi Mixail Saakashvili boshchiligidagi yangi hukumatni qoʻllab-quvvatlamagan.

Tina Xidasheli 2004-yilda „Yale World Fellows“ dasturida ishtirok etgan.
left|thumb| Xidasheli 2015-yil 17-sentyabr kuni Londonda vazir David Lidington bilan uchrashgan.
2004-yildan 2005-yilgacha Gruziya Ochiq Jamiyat Jamgʻarmasi (Soros Jamgʻarmasi) boshqaruvi raisi sifatida qisqa muddatli faoliyatidan soʻng, Tina Xidasheli turmush oʻrtogʻi David Usupashvili boshchiligidagi Gruziya Respublikachilar partiyasiga qoʻshilgan. U 2005-yildan 2009-yilgacha partiyaning xalqaro ishlar boʻyicha kotibi sifatida faoliyat yuritgan. Tina Xidasheli 2010-yilda Tbilisi kengashiga saylangan. 2012-yilgi saylovda Respublikachilar partiyasi aʼzo boʻlgan „Gruziya orzusi“ koalitsiyasi Saakashvili boshchiligidagi Birlashgan milliy harakatni magʻlub etganidan keyin, Gruziya parlamenti aʼzoligiga oʻtgan. U Yevropa integratsiyasi boʻyicha parlament qoʻmitasi rahbari boʻlgan. 2015-yilning may oyida Xidasheli Mindia Janelidzedan keyingi Gruziya Mudofaa vaziri lavozimini egallagan va Gruziya tarixidagi birinchi ayol mudofaa vaziriga aylangan.

Tina Xidasheli oʻz faoliyati davomida NATO va AQSh bilan yaqin hamkorlik qilishga harakat qilgan. Shuningdek, u harbiy islohotlarning bir qismi boʻlgan majburiy chaqiruvni tugatish haqidagi fikrlarini maʼlum qilgan. Respublikachilar partiyasi 2016-yil oktyabr oyida rejalashtirilgan parlament saylovlari oldidan „Gruziya orzusi“ koalitsiyasidan chiqishga qaror qilgach, Tina Xidasheli ham isteʼfoga chiqish uchun oʻz arizasini bergan. Uning oʻrniga sobiq xavfsizlik xodimi Levan Izoria saylangan. Tina Xidasheli hukumat tomonidan tanlagan keyingi mudofaa vaziri nomzodidan norozi boʻlib, uni tanqid qilgan.

2019-yilda Tina Xidasheli „Rossiyada siyosiy qatagʻonga qarshi ochiq xat“ deb nomlangan buyruqni imzolagan.

Hozirda Tinatin Xidasheli Gruziyaning „Civic IDEA“ tahliliy markazining raisi sifatida faoliyat yuritadi.

 Yana qarang 

 Dunyodagi birinchi ayol advokatlar
 

 

 Tina XIDASHELI va Kristin Krhon DEVOLD: Gruziya va Norvegiyaning ayol mudofaa vazirlari NATO, gender va fuqarolik jamiyati mavzularini muhokama qilishdi: Kavkaz jurnaliga intervyu (2021)

Turkum:Yashayotgan insonlar
Turkum:1973-yilda tugʻilganlar
Turkum:Tbilisilik siyosatchilar
Turkum:Gruzin huquqshunoslari
Turkum:Gruziya Parlamenti aʼzolari
Turkum:Ayol mudofaa vazirlari
Turkum:Tbilisilik huquqshunoslar
Turkum:Tbilisi Davlat universiteti bitiruvchilari
Turkum:Gruzin ayol huquqshunoslar